pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​ครม.มีมติเห็นชอบให้ขยายระยะเวลาการดำเนินการจัดทำกฎหมายลำดับรองที่ออกตามพระราชบัญญัติคุ้มครองแรงงาน พ.ศ. 2541 ออกไปอีก 1 ปี ตั้งแต่วันที่ 27 พ.ย. 2566
วันอังคารที่ 14 พฤศจิกายน 2566
14/11/2566
​ครม.มีมติเห็นชอบให้ขยายระยะเวลาการดําเนินการจัดทํากฎหมายลําดับรองที่ออกตามพระราชบัญญัติคุ้มครองแรงงาน พ.ศ. 2541 ออกไปอีก 1 ปี ตั้งแต่วันที่ 27 พ.ย. 2566
​ครม.มีมติเห็นชอบให้ขยายระยะเวลาการดําเนินการจัดทํากฎหมายลําดับรองที่ออกตามพระราชบัญญัติคุ้มครองแรงงาน พ.ศ. 2541 ออกไปอีก 1 ปี ตั้งแต่วันที่ 27 พ.ย. 2566
นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรีวันนี้ (14 พ.ย.2566) มีมติเห็นชอบให้ขยายระยะเวลาการดําเนินการจัดทํากฎหมายลําดับรองที่ออกตามพระราชบัญญัติคุ้มครองแรงงาน พ.ศ. 2541 จํานวน 9 ฉบับ ออกไปอีก 1 ปี ตั้งแต่วันที่ 27 พฤศจิกายน 2566 ตามที่กระทรวงแรงงานเสนอ
การจัดทํากฎหมายลําดับรอง 9 ฉบับ ได้แก่ 1) พระราชกฤษฎีกาเกี่ยวกับการให้กิจการที่มีลูกจ้างน้อยกว่าสิบคนเป็นสมาชิกของกองทุนสงเคราะห์ลูกจ้าง 2) พระราชกฤษฎีกาเกี่ยวกับการกําหนดเวลาเริ่มให้มีการส่งเงินสะสมและเงินสมทบให้แก่กองทุนสงเคราะห์ลูกจ้าง 3) กฎกระทรวงเกี่ยวกับการให้นายจ้างจัดให้มีการสงเคราะห์แก่ลูกจ้างในกรณีที่ลูกจ้างออกจากงานหรือตาย 4) กฎกระทรวงเกี่ยวกับอัตราเงินสะสม และเงินสมทบที่จะต้องส่งให้แก่กองทุนสงเคราะห์ลูกจ้าง 5) ระเบียบคณะกรรมการกองทุนสงเคราะห์ลูกจ้างเกี่ยวกับการให้ลูกจ้างที่มิได้อยู่ในบังคับตามพระราชบัญญัติคุ้มครองแรงงาน พ.ศ. 2541 สมัครเข้าเป็นสมาชิกกองทุนสงเคราะห์ลูกจ้าง 6) ประกาศหรือระเบียบคณะกรรมการกองทุนสงเคราะห์ลูกจ้างเกี่ยวกับแบบหลักเกณฑ์ และวิธีการยื่นขอเปลี่ยนแปลงหรือแก้ไขแบบรายการแสดงรายชื่อลูกจ้างและการออกหนังสือสําคัญแสดงการขึ้นทะเบียนให้แก่นายจ้าง 7) ประกาศหรือระเบียบคณะกรรมการกองทุนสงเคราะห์ลูกจ้างเกี่ยวกับการนําส่งเงินสะสม เงินสมทบ และเงินเพิ่มเข้ากองทุนสงเคราะห์ลูกจ้าง 8) ประกาศหรือระเบียบคณะกรรมการกองทุนสงเคราะห์ลูกจ้างเกี่ยวกับหลักเกณฑ์และวิธีการประเมินเงินสะสมและเงินสมทบที่นายจ้างต้องนําส่งกองทุนสงเคราะห์ลูกจ้าง และ 9) ประกาศกรมสวัสดิการและคุ้มครองแรงงานเกี่ยวกับแบบหนังสือกําหนดบุคคลผู้พึงได้รับเงินจากกองทุนสงเคราะห์ลูกจ้าง กรณีลูกจ้างตาย
ทั้งนี้ การปรับปรุงแก้ไขกฎหมายลําดับรองดังกล่าวเป็นการกําหนดหลักเกณฑ์การเก็บเงินสะสมของลูกจ้างและเงินสมทบของนายจ้างเข้าสู่กองทุนสงเคราะห์ลูกจ้างที่ต้องพิจารณาศึกษาปัจจัยอย่างรอบด้าน เพื่อไม่ให้เป็นภาระแก่ลูกจ้างและนายจ้าง ตลอดจนพิจารณาความเหมาะสมด้านเศรษฐกิจและแนวโน้มของปัจจัยในด้านอื่น ๆ โดยเฉพาะในประเด็นภาวะหนี้ครัวเรือนต่อสัดส่วนผลิตภัณฑ์มวลรวมในประเทศ (GDP) ในปี พ.ศ. 2565 และอัตราค่าครองชีพประกอบการพิจารณาด้วย จึงมีความจําเป็นต้องขอขยายระยะเวลาในการออกกฎหมายลําดับรอง ออกไปอีก 1 ปี ตั้งแต่วันที่ 27 พฤศจิกายน 2566
รัฐบาลไทย-ข่าวทำเนียบรัฐบาล-​นายกฯไม่คาดโทษเจ้าหน้าที่ปราบหมูเถื่อนช้า เข้าใจ จทน.งานเยอะ ย้ำต้องสืบสวนหารายใหญ่มาดำเนินคดี
วันอังคารที่ 14 พฤศจิกายน 2566
14/11/2566
​นายกฯไม่คาดโทษเจ้าหน้าที่ปราบหมูเถื่อนช้า เข้าใจ จทน.งานเยอะ ย้ําต้องสืบสวนหารายใหญ่มาดําเนินคดี
​นายกฯไม่คาดโทษเจ้าหน้าที่ปราบหมูเถื่อนช้า เข้าใจ จทน.งานเยอะ ย้ําต้องสืบสวนหารายใหญ่มาดําเนินคดี
วันนี้ (13 พ.ย. 66) เวลา 17.00 น. (ตามเวลาท้องถิ่น ซานฟรานซิสโกช้ากว่าไทย 15 ชั่วโมง) นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง กล่าวถึงการแก้ปัญหาหมูเถื่อนที่มีความล่าช้า จะมีการคาดโทษหน่วยงานที่เกี่ยวข้อง ทั้ง “ดีเอสไอ-ปปง.” หรือไม่ นายกฯ กล่าวว่า อย่าไปเรียกว่าการคาดโทษ เพราะต้องเข้าใจว่าเจ้าหน้าที่มีงานเยอะ แต่ต้องอย่าลืมว่ามีการจับกุมหมูเถื่อนมานานแล้วขบวนการทําลายหมูเถื่อนมีมานานแล้ว โดยพบว่าผู้กระทําผิดมีประมาณ 10-11 ราย เริ่มมีการตรวจสอบไปแล้ว เพราะขนาดของความผิดมันใหญ่ จึงต้องส่งไปดีเอสไอ โดยอธิบดีดีเอสไอได้สั่งการไปเมื่อ 2 สัปดาห์ที่แล้ว แต่มีความล่าช้า ที่ผ่านมามีผู้ประกอบการขนาดกลาง และขนาดย่อยได้รับผลกระทบจากช่วงที่มีหมูเถื่อนเข้ามาจํานวนมาก จนเกือบล้มเลิกกิจการ ซึ่งตนมีหน้าที่ไปติดตาม เพราะหากสาวไปไม่ถึงรายใหญ่ เหตุการณ์จะเกิดขึ้นอีก และเมื่อสังคมลืมก็จะเกิดขึ้นอีก ดังนั้นเรื่องนี้ต้องกําจัดให้สิ้นซากเพราะเป็นภัยของสังคมจริงๆ
ผู้สื่อข่าวถามว่านายกฯ กังวลหรือไม่ เมื่อมีภาพการหารือกับหน่วยงานที่เกี่ยวข้องในลักษณะเกรี้ยวกราด นายกฯ กล่าวด้วยสีหน้าจริงจังว่าตนยอมรับว่า สั่งการเรื่องหมูเถื่อนให้รวดเร็วจริง ซึ่งตนได้เห็นภาพข่าวในการประชุมที่สนามบินสุวรรณภูมิ แต่ตนมีหน้าที่ หากประเทศชาติมีปัญหาและไม่ถูกบริหารจัดการ ขอให้ดูที่ผลงานเป็นหลัก ตนเองอยากจะจัดการกับผู้กระทําผิด ซึ่งเป็นหน้าที่ของเจ้าหน้าที่รัฐที่ต้องจัดการเรื่องนี้ให้ได้รวดเร็วที่สุด เพราะคนที่เดือดร้อนไม่ได้มีพื้นที่หน้าสื่อฯ ที่จะมาพูดเรื่องดังกล่าวได้ และขอให้ลงไปดูว่าผู้ประกอบการหมูรายย่อยได้รับความเสียหายในเรื่องนี้แค่ไหน เรื่องนี้เรายอมไม่ได้ คนทําผิดจะต้องถูกจับมาลงโทษ และกําชับหน่วยงานที่เกี่ยวข้อง นั่นคือความตั้งใจ
รัฐบาลไทย-ข่าวทำเนียบรัฐบาล-นายกฯ หารือภาคเอกชนชั้นนำของสหรัฐฯ
วันอังคารที่ 14 พฤศจิกายน 2566
นายกฯ หารือภาคเอกชนชั้นนําของสหรัฐฯ
.....
นายกฯ หารือภาคเอกชนชั้นนําของสหรัฐฯ
>>บริษัท Tesla ที่ดําเนินธุรกิจด้านรถยนต์ไฟฟ้าและด้านพลังงานระดับท็อปในตลาด EV
>>บริษัท HP ผู้นําด้านการผลิต PC & Laptop และกลุ่มเครื่องพิมพ์
>>บริษัท Analog Devices, Inc. หรือ ADI บริษัทผลิตวงจรรวม (Integrated Circuit: IC) รายใหญ่ระดับโลก
.
ย้ําความพร้อมไทยเป็นฐานการผลิต พัฒนา supply chain และอํานวยความสะดวกในการประกอบธุรกิจอย่างเต็มที่
.
อ่านเพิ่มเติม คลิก
https://www.thaigov.go.th/news/contents/details/74666
#ไทยคู่ฟ้า#สื่อสารรัฐบาลไทย#APEC2023
-------------------
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้ายุทธการปราบปรามการลักลอบนําเข้าและส่งออกสินค้าเกษตรผิดกฎหมาย (ด้านพืช ประมง และปศุสัตว์)
วันอังคารที่ 14 พฤศจิกายน 2566
กระทรวงเกษตรฯ เดินหน้ายุทธการปราบปรามการลักลอบนําเข้าและส่งออกสินค้าเกษตรผิดกฎหมาย (ด้านพืช ประมง และปศุสัตว์)
กระทรวงเกษตรฯ เดินหน้ายุทธการปราบปรามการลักลอบนําเข้าและส่งออกสินค้าเกษตรผิดกฎหมาย (ด้านพืช ประมง และปศุสัตว์)
นายอภัย สุทธิสังข์ รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะทํางานบริหารแก้ไขปัญหาการนําเข้าและส่งออกสินค้าเกษตรที่ผิดกฎหมายทั้ง 3 ด้าน (ด้านพืช ประมง และปศุสัตว์) ร่วมกับหน่วยงานในสังกัดกระทรวงเกษตรและสหกรณ์ และหน่วยงานที่เกี่ยวข้อง ณ ห้องประชุมกระทรวงเกษตรและสหกรณ์ และผ่านระบบ Zoom Meeting ว่า กระทรวงเกษตรและสหกรณ์เดินหน้าขับเคลื่อนยุทธการปราบปรามการลักลอบนําเข้าและส่งออกสินค้าเกษตรผิดกฎหมาย ตามนโยบายปราบปรามการลักลอบนําเข้าและส่งออกสินค้าเกษตรผิดกฎหมาย โดยรัฐมนตรีว่าการกระทรวงเกษตรและสหกรณ์ (ร้อยเอก ธรรมนัส พรหมเผ่า) เพื่อปราบปรามการลักลอบนําเข้าและส่งออกสินค้าเกษตรผิดกฎหมาย และลดความสูญเสียด้านเศรษฐกิจจากการถูกแทรกแซงกลไกราคาตลาด ทั้งนี้ได้มีการร่วมบูรณาการของหน่วยงานในสังกัดกระทรวงเกษตรฯ (กรมวิชาการเกษตร กรมประมง และกรมปศุสัตว์) เข้าตรวจสถานที่พักสินค้า(ห้องเย็น) ตั้งแต่วันที่ 12 ตุลาคม-12 พฤศจิกายน 2566 จํานวน 2,020 แห่ง พบสินค้าเกษตรถูกกฎหมาย แบ่งประเภทสินค้าออกเป็น 1)สินค้าด้านพืช จํานวน 32,747,151 กิโลกรัม 2)สินค้าประมง จํานวน 283,743,112 กิโลกรัม และ 3)สินค้าปศุสัตว์ จํานวน 180,270,090 กิโลกรัม รวมทั้งสิ้น 496,760,353 กิโลกรัม
สําหรับผลการปฏิบัติงานปราบปรามสินค้าเกษตรผิดกฎหมาย ทั้งด้านพืช ประมง และปศุสัตว์ ประกอบด้วย
1) ด้านพืช โดย กรมวิชาการเกษตร ดําเนินการตามแผนปฏิบัติการปราบปรามลักลอบการนําเข้ายางพารา
ผิดกฎหมาย ประจําปีงบประมาณ 2567 ได้อายัดยางพาราที่มีการเคลื่อนย้ายจํานวน 29 ตัน ต้องสงสัยว่านําเข้าจากสาธารณรัฐแห่งสหภาพเมียนมาผ่านชายแดนจังหวัดกาญจนบุรี ทั้งนี้อยู่ระหว่างการตรวจสอบเอกสาร เพื่อยืนยันแหล่งที่มา รวมถึงดําเนินการตามแผนปฏิบัติการปราบปรามปัจจัยการผลิต วัตถุอันตราย ปุ๋ย และเมล็ดพันธุ์ควบคุมที่ผิดกฎหมายโดยตรวจสอบสถานที่จําหน่าย ซึ่งได้อายัดปัจจัยการผลิต อาทิ ปุ๋ยเคมีปลอมจํานวน 365,00 กิโลกรัม ปุ๋ยอินทรีย์ จํานวน 269.75 ตัน เป็นต้น
2) ด้านประมง โดยกรมประมง ดําเนินการตามแผนการปฏิบัติงานตรวจป้องกันลักลอบนําเข้า–ส่งออกสินค้าประมงผิดกฎหมาย ปีงบประมาณ พ.ศ. 2566 โดยเข้าตรวจสถานที่พักสินค้า(ห้องเย็น) จํานวน 427 แห่ง ไม่พบการกระทําความผิด จํานวน 411 แห่ง และการเปิดตรวจตู้คอนเทนเนอร์ ณ สถานประกอบการ ช่วงเดือน ก.ย.-ต.ค. 2566 ไม่พบการกระทําความผิด รวมถึงบูรณาการร่วมกับศูนย์อํานวยการรักษาผลประโยชน์ของชาติทางทะเล (ศรชล.) สําหรับการตรวจสอบในทะเลโดยเรือตรวจการประมง จํานวน 2,609 ลํา พบการกระทําความผิดจํานวน 291 คดี
3) ด้านปศุสัตว์ โดยกรมปศุสัตว์ ดําเนินการตามแผนปฏิบัติการปราบปรามลักลอบการนําเข้าซากสัตว์เข้าราชอาณาจักร ทั้งหมด 506 ครั้ง เป็นซากสัตว์ของกลาง ประกอบด้วย ซากโค-กระบือ, ซากสุกร, ซากสัตว์ปีก ทั้งหมด 6,820,468 กิโลกรัม ซึ่งได้ดําเนินการทําลายซากสัตว์ของกลางไปแล้วทั้งสิ้น 2,131,370 กิโลกรัม อยู่ในระหว่างการดําเนินคดี จํานวน 311,910 กิโลกรัม ทั้งนี้ได้มีการบังคับใช้กฎหมายในการตรวจสอบสถานที่พักสินค้า(ห้องเย็น) ทั้งสิ้น 74 ครั้ง (33 จังหวัด 74 แห่ง)
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เยี่ยมชมมูลนิธิบ้านพระพร วางแนวทางการพัฒนาพฤตินิสัยให้เยาวชน และผู้พ้นโทษ
วันอังคารที่ 14 พฤศจิกายน 2566
14/11/2566
รัฐมนตรีว่าการกระทรวงยุติธรรม เยี่ยมชมมูลนิธิบ้านพระพร วางแนวทางการพัฒนาพฤตินิสัยให้เยาวชน และผู้พ้นโทษ
รัฐมนตรีว่าการกระทรวงยุติธรรม เยี่ยมชมมูลนิธิบ้านพระพร วางแนวทางการพัฒนาพฤตินิสัยให้เยาวชน และผู้พ้นโทษ
ในวันอังคารที่ ๑๔ พฤศจิกายน ๒๕๖๖ เวลา ๑๓.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วยนายวีระกิตติ์ หาญปริพรรณ์ อธิบดีกรมคุมประพฤติ นางสาวศิริประกาย วรปรีชา รองอธิบดีกรมพินิจและคุ้มครองเด็กและเยาวชน ผู้แทนกรมราชทัณฑ์เยี่ยมชมมูลนิธิบ้านพระพร โดยมีอาจารย์ วุฒิชัย วงศ์จิโรจน์ ประธานมูลนิธิ ศาสนาจารย์สุนทร สุนทรธาราวงศ์ ที่ปรึกษามูลนิธิ และเจ้าหน้าที่มูลนิธิให้การต้อนรับ ณ อาคารมูลนิธิบ้านพระพร เขตห้วยขวาง กรุงเทพฯ
การเยี่ยมชมมูลนิธิบ้านพระพรในครั้งนี้ เพื่อชมการทํางานของมูลนิธิซึ่งดําเนินงานช่วยเหลือกลุ่มเป้าหมายทั้งหมด ๔ กลุ่ม คือ ๑. กลุ่มผู้ต้องขัง ๒. กลุ่มผู้พ้นโทษ ๓. กลุ่มเยาวชน และ ๔. เด็กติดผู้ต้องขัง พร้อมวางแนวทางการส่งเสริมให้เยาวชน และผู้พ้นโทษให้ได้รับการพัฒนาด้านพฤตินิสัยอย่างมีประสิทธิภาพ โดยร่วมกันจัดทําแผนงานโครงการกําหนดหลักสูตรหรือกิจกรรมที่เป็นประโยชน์ต่อนโยบาย และภารกิจด้านการพัฒนาชีวิต ฟื้นฟูพฤตินิสัยด้วยโครงการฝึกวิชาชีพ และให้ที่พักอาศัยแก่เยาวชนและผู้พ้นโทษอย่างมีประสิทธิภาพ
สําหรับมูลนิธิบ้านพระพร เป็นองค์กรคริสเตียนเพื่อการพัฒนาชีวิต ดําเนินพันธกิจด้านต่าง​ ๆ ในกระบวนการพัฒนาคุณภาพชีวิตให้ความช่วยเหลือและมุ่งพัฒนาเด็กติดผู้ต้องขัง เยาวชนจากสถานพินิจฯ ผู้พ้นโทษที่ดําเนินชีวิตในภาวะยากลําบาก โดยมูลนิธิฯ จะปฏิบัติตามแบบอย่างขององค์พระเยซูคริสตเจ้า ในการสําแดงความรัก ความเมตตา และการช่วยเหลือสงเคราะห์ เพื่อให้เกิดการเปลี่ยนแปลงชีวิต และตอบสนองความต้องการของพี่น้องผู้ด้อยโอกาสเหล่านี้ ด้วยการให้ความช่วยเหลือสนับสนุน และร่วมมือกับหน่วยงานของรัฐ เอกชน คริสตจักร สถาบันต่าง​ ๆ และผู้มีจิตกุศลทั้งหลาย โดยในการทํางานได้ให้ความร่วมมือ​และสนับสนุนภารกิจ​ของกรมต่าง​ ๆ ภายใต้กระทรวงยุติธรรม​ ประกอบด้วย​ กรมราชทัณฑ์ กรมคุมประพฤติ และกรมพินิจและคุ้มครองเด็กและเยาวชน​
รัฐบาลไทย-ข่าวทำเนียบรัฐบาล-การประชุมรัฐมนตรีว่าการกระทรวงการคลังเอเปค ครั้งที่ 30 และการประชุมอื่น ๆ ที่เกี่ยวข้อง วันที่ 12  พฤศจิกายน 2566 ณ นครซานฟรานซิสโก รัฐแคลิฟอร์เนีย สหรัฐอเมริกา
วันอังคารที่ 14 พฤศจิกายน 2566
14/11/2566
การประชุมรัฐมนตรีว่าการกระทรวงการคลังเอเปค ครั้งที่ 30 และการประชุมอื่น ๆ ที่เกี่ยวข้อง วันที่ 12  พฤศจิกายน 2566 ณ นครซานฟรานซิสโก รัฐแคลิฟอร์เนีย สหรัฐอเมริกา
เมื่อช่วงเช้าของวันที่ 12 พ.ย.2566 ตามเวลามาตรฐานแปซิฟิก ได้มีการประชุม รมว.คลังเอเปค (APEC Finance Ministers’ Meeting: APEC FMM) อย่างไม่เป็นทางการ ซึ่งมี รมว.คลังสหรัฐอเมริกา (H.E. Janet L. Yellen) เป็นประธาน
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง แถลงว่า เมื่อช่วงเช้าของวันที่ 12 พฤศจิกายน 2566 ตามเวลามาตรฐานแปซิฟิก ได้มีการประชุมรัฐมนตรีว่าการกระทรวงการคลังเอเปค (APEC Finance Ministers’ Meeting: APEC FMM) อย่างไม่เป็นทางการ ซึ่งมีรัฐมนตรีว่าการกระทรวงการคลังสหรัฐอเมริกา (H.E. Janet L. Yellen) เป็นประธาน โดยได้มีการหารือในประเด็นสถานการณ์เศรษฐกิจของภูมิภาคในปัจจุบัน พร้อมทั้งแลกเปลี่ยนประสบการณ์ของการดําเนินนโยบายการเงินการคลังในปัจจุบันและมุมมองต่อแนวทางการดําเนินนโยบายในอนาคตเพื่อสอดรับกับสถานการณ์ทางเศรษฐกิจของภูมิภาคที่เปลี่ยนแปลงไป เช่น ต้นทุนทางการเงินที่สูงขึ้นและส่งผลกระทบต่อการก่อหนี้สาธารณะเพื่อพัฒนาเศรษฐกิจและโครงสร้างประชากรที่เปลี่ยนแปลงไป ซึ่งส่งผลต่อกําลังการผลิตในระบบเศรษฐกิจที่ลดลงและภาระงบประมาณในการสนับสนุนด้านสวัสดิการที่เพิ่มขึ้น เป็นต้น
จากนั้น ในช่วงบ่าย รัฐมนตรีช่วยว่าการกระทรวงการคลัง (นายกฤษฎา จีนะวิจารณะ) ยังได้ร่วมหารือทวิภาคีกับสาธารณรัฐเกาหลี และสาธารณรัฐสิงคโปร์ ซึ่งมีผลการหารือสรุปได้ ดังนี้
1. ผลการหารือทวิภาคีกับ H.E. Ji-young Choi รัฐมนตรีช่วยว่าการกระทรวงเศรษฐกิจและการเงิน สาธารณรัฐเกาหลี ซึ่งแจ้งว่าสถาบันการเงินของเกาหลีมีความสนใจขอใบอนุญาตจัดตั้งธนาคารพาณิชย์ไร้สาขา (Virtual Banking) ในไทย ซึ่งรัฐมนตรีช่วยว่าการกระทรวงการคลังได้แจ้งถึงความคืบหน้าในการดําเนินการของกระทรวงการคลังและธนาคารแห่งประเทศไทยซึ่งอยู่ระหว่างออกกฎระเบียบที่เกี่ยวข้องในการให้ใบอนุญาตดังกล่าว และคาดว่าจะสามารถออกประกาศใช้ได้ในอนาคตอันใกล้ นอกจากนี้ สาธารณรัฐเกาหลีขอให้ไทยสนับสนุนการเป็นประธานร่วมภายใต้กรอบความร่วมมืออาเซียน+3 ในปีหน้า และขอเสียงสนับสนุนจากไทยในการเสนอตัวเป็นเจ้าภาพ World Expo 2030 ซึ่งรัฐมนตรีช่วยว่าการกระทรวงการคลังแจ้งว่าไทยพร้อมสนับสนุนและจะประสานงานไปหน่วยงานที่เกี่ยวข้องเพื่อพิจารณาให้การสนับสนุนดังกล่าวด้วย
2. ผลการหารือทวิภาคีกับ H.E. Indranee Thurai Rajah รัฐมนตรีประจําสํานักนายกรัฐมนตรีและรัฐมนตรีว่าการกระทรวงการคลังคนที่สอง สาธารณรัฐสิงคโปร์ ซึ่งได้แสดงความยินดีกับไทยที่ประสบความสําเร็จในการเป็นเจ้าภาพการประชุมเอเปคในปีที่ผ่านมา พร้อมทั้งได้หารือและแลกเปลี่ยนข้อคิดเห็นระหว่างกัน โดยเฉพาะประเด็นเศรษฐกิจที่ทั้งสองฝ่ายให้ความสําคัญ เช่น (1) การกระตุ้นเศรษฐกิจให้เข้าสู่สภาวะก่อนการแพร่ระบาดของโรคติดเชื้อไวรัสโคโรนา 2019 ซึ่งไทยได้ให้ความสําคัญกับการฟื้นฟูภาคการท่องเที่ยว และการกระตุ้นการบริโภคในประเทศ (2) การพัฒนาความร่วมมือด้านพลังงานที่ยั่งยืน และ (3) การดําเนินมาตรการเพื่อรองรับสังคมสูงวัย เป็นต้น ทั้งนี้ รัฐมนตรีช่วยว่าการกระทรวงการคลังได้แสดงความขอบคุณสิงคโปร์ที่สนับสนุนไทยในการประชุมภายใต้กรอบความร่วมมืออาเซียน อาเซียน+3 และเอเปคมาโดยตลอด
กองนโยบายเศรษฐกิจระหว่างประเทศ สํานักงานเศรษฐกิจการคลัง
โทร. (02) 273-9020 ต่อ 3622/3605
รัฐบาลไทย-ข่าวทำเนียบรัฐบาล-​“รัดเกล้า” เผย​ ครม.​ ไฟเขียวเพิ่มราคาน้ำตาล​ 2 บาท​  ตามข้อเสนอแนวทางการบริหารความสมดุลในอุตสาหกรรมอ้อยและน้ำตาลทราย
วันอังคารที่ 14 พฤศจิกายน 2566
14/11/2566
​“รัดเกล้า” เผย​ ครม.​ ไฟเขียวเพิ่มราคาน้ําตาล​ 2 บาท​  ตามข้อเสนอแนวทางการบริหารความสมดุลในอุตสาหกรรมอ้อยและน้ําตาลทราย
​“รัดเกล้า” เผย​ ครม.​ ไฟเขียวเพิ่มราคาน้ําตาล​ 2 บาท​  ตามข้อเสนอแนวทางการบริหารความสมดุลในอุตสาหกรรมอ้อยและน้ําตาลทราย
นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (14 พ.ย.2566) มีมติอนุมัติมอบหมายตามที่กระทรวงพาณิชย์เสนอ ดังนี้
1. ให้กระทรวงอุตสาหกรรม (สํานักงานคณะกรรมการอ้อยและน้ําตาลทราย) ดําเนินการประกาศราคาน้ําตาลทรายภายในราชอาณาจักรตามอํานาจและหน้าที่ที่เกี่ยวข้องตามข้อเสนอแนวทางการบริหารความสมดุลในอุตสาหกรรมอ้อยและน้ําตาลทรายโดยด่วน เพื่อให้เกิดความเป็นธรรมกับทุกฝ่าย ดังนี้
(1) ให้ปรับราคาจําหน่าย ณ หน้าโรงงาน ราคาน้ําตาลทรายขาว จากเดิม กิโลกรัมละ 19.00 บาท เป็น กิโลกรัมละ 21.00 บาท และน้ําตาลทรายขาวบริสุทธิ์ จากเดิม กิโลกรัมละ 20.00 บาท เป็น กิโลกรัมละ 22.00 บาท สําหรับราคาจําหน่ายปลีกเห็นควรมีราคากํากับดูแลที่เหมาะสม
(2) มอบหมายสํานักงานคณะกรรมการอ้อยและน้ําตาลทราย (สอน.) ปรับปรุงแก้ไขประกาศสํานักงานคณะกรรมการอ้อยและน้ําตาลทรายที่เกี่ยวข้องกับการกําหนดราคาน้ําตาลทรายภายในราชอาณาจักร ให้สอดคล้องกับข้อเสนอของคณะทํางานบริหารความสมดุลในอุตสาหกรรมอ้อยและน้ําตาลทราย
(3) มอบหมายกรมการค้าภายใน ในฐานะฝ่ายเลขานุการคณะกรรมการกลางว่าด้วยราคาสินค้าและบริการ (กกร.) นําเสนอ กกร. พิจารณาทบทวนมาตรการที่เกี่ยวข้องกับสินค้าน้ําตาลทราย รวมทั้งการกําหนดราคาจําหน่าย ณ หน้าโรงงาน และราคาจําหน่ายปลีก ตามข้อเสนอของคณะทํางานฯ
(4) มอบหมายสํานักงานคณะกรรมการอ้อยและน้ําตาลทราย และกรมการค้าภายใน พิจารณามาตรการกํากับดูแลให้มีน้ําตาลทรายในปริมาณที่เพียงพอสําหรับการบริโภคในประเทศ
(5) นําเสนอคณะรัฐมนตรีเพื่อทราบและมอบหมายหน่วยงานที่เกี่ยวข้องดําเนินการตามข้อเสนอของคณะทํางานฯ ต่อไป
2. ให้กระทรวงพาณิชย์ (กรมการค้าภายใน ในฐานะเลขานุการคณะกรรมการกลางว่าด้วยราคาสินค้าและบริการ) นําเสนอคณะกรรมการกลางว่าด้วยราคาสินค้าและบริการพิจารณาทบทวนมาตรการที่เกี่ยวข้องกับสินค้าน้ําตาลทราย โดยกําหนดมาตรการให้สอดคล้องกับข้อเสนอของคณะทํางานบริหารความสมดุลในอุตสาหกรรมอ้อยและน้ําตาลทราย
3. ให้กระทรวงอุตสาหกรรม (สํานักงานคณะกรรมการอ้อยและน้ําตาลทราย) และกระทรวงพาณิชย์ (กรมการค้าภายใน) พิจารณามาตรการกํากับดูแลให้มีน้ําตาลทรายในปริมาณที่เพียงพอสําหรับการบริโภคในประเทศ
ทั้งนี้​ การดําเนินการต่อไปคือการประชุมของคณะกรรมการกลางว่าด้วยราคาสินค้าและบริการ (กกร.) เพื่อหาข้อสรุปก่อนส่งเรื่องไปให้คณะกรรมการอ้อยและน้ําตาลทราย (สอน.) ดําเนินการปรับปรุงแก้ไขราคาต่อไป
รัฐบาลไทย-ข่าวทำเนียบรัฐบาล-พม. ร่วมประชุมอาเซียนด้านสวัสดิการสังคมและการพัฒนา หนุนการดูแลคนพิการแบบองค์รวมในสถานการณ์ฉุกเฉิน
วันอังคารที่ 14 พฤศจิกายน 2566
พม. ร่วมประชุมอาเซียนด้านสวัสดิการสังคมและการพัฒนา หนุนการดูแลคนพิการแบบองค์รวมในสถานการณ์ฉุกเฉิน
พม. ร่วมประชุมอาเซียนด้านสวัสดิการสังคมและการพัฒนา หนุนการดูแลคนพิการแบบองค์รวมในสถานการณ์ฉุกเฉิน
วันที่ 13 พฤศจิกายน 2566 นางสาวสุนีย์ ศรีสง่าตระกูลเลิศ ผู้ตรวจราชการกระทรวงการพัฒนาสังคมและความมั่นคงของมนุษย์เป็นผู้แทนหัวหน้าองค์กรอาเซียนเฉพาะสาขาด้านสวัสดิการสังคมและการพัฒนา (SOMSWD Leader) ของประเทศไทย พร้อมด้วย นางสาวศศิพิมพ์ อร่ามพิบูลกิจ ผู้อํานวยการกองการต่างประเทศ ในฐานะผู้ประสานงานหลัก SOMSWD ของประเทศไทย เข้าร่วมการประชุมร่วมระหว่างภาครัฐและเอกชนด้านสวัสดิการสังคมและการพัฒนา ครั้งที่ 18 (18th ASEAN GO-NGO Forum on Social Welfare and Development: 18th GO-NGO Forum) ณ เมืองฮาลอง ประเทศเวียดนาม
นางสาวสุนีย์ กล่าวว่า การประชุมดังกล่าวมีศาสตราจารย์กิตติคุณ ดร.ชนิตา รักษ์พลเมือง กรรมการอํานวยการสภาสังคมสงเคราะห์แห่งประเทศไทย ในพระบรมราชูถัมภ์ และประธานฝ่ายวิเทศสัมพันธ์ และนายชินชัย ชี้เจริญ รองประธานคณะกรรมการฝ่ายวิเทศสัมพันธ์ เข้าร่วมเป็นคณะผู้แทนไทยในฐานะผู้แทน NGO ของประเทศไทย ซึ่งในโอกาสนี้ ผู้แทนกระทรวง พม. ได้เข้าร่วมการอภิปรายในหัวข้อ “ยุทธศาสตร์และแนวทางการคุ้มครองทางสังคมเพื่อคนพิการอย่างครอบคลุม” พร้อมทั้งแลกเปลี่ยนแนวทางการส่งเสริมสนับสนุนให้คนพิการในประเทศไทยให้ได้รับการดูแลแบบองค์รวมอย่างมีประสิทธิภาพในสถานการณ์ฉุกเฉิน ผ่านการดําเนินงานร่วมกับภาคีเครือข่ายทุกภาคส่วน ทั้งภาครัฐ ภาคเอกชน และภาคประชาสังคม นอกจากนี้ ได้กล่าวถึงความความท้าทายของสถานการ์ณฉุกเฉินที่อาจเกิดขึ้นในอนาคต โดยเฉพาะสภาวะการเปลี่ยนแปลงทางสภาพภูมิอากาศ ซึ่งจะส่งผลให้เกิดการเปลี่ยนแปลงต่อสภาพสังคม รวมถึงคนพิการ สตรี และกลุ่มคนเปราะบาง ที่จะได้รับผลกระทบดังกล่าวด้วย
นางสาวสุนีย์ กล่าวเพิ่มเติมว่า การประชุมร่วมระหว่างภาครัฐและเอกชนด้านสวัสดิการสังคมและการพัฒนา ครั้งที่ 18 เป็นส่วนหนึ่งของการประชุมเจ้าหน้าที่อาวุโสอาเซียนด้านสวัสดิการสังคมและการพัฒนา ครั้งที่ 19 (19th Senior Officials Meeting on Social Welfare and Development (SOMSWD) and Related Meetings) และการประชุมอื่นๆ ที่เกี่ยวข้อง ภายใต้แนวคิดหลัก “การคุ้มครองทางสังคมที่ตอบสนองกับโลกที่เปลี่ยนแปลงไป (Responsive Social Protection in the Changing World)” ซึ่งกําหนดจัดขึ้นระหว่างวันที่ 12 - 17 พฤศจิกายน 2566 ณ เมืองฮาลอง ประเทศเวียดนาม
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พม.หนึ่งเดียว
รัฐบาลไทย-ข่าวทำเนียบรัฐบาล-“สุริยะ” เผยเตรียมเดินทางพร้อมนายกรัฐมนตรี ไป Roadshow โครงการแลนด์บริดจ์ เชิญชวนนักลงทุนสหรัฐอเมริการ่วมลงทุน เพื่อเป็นช่องทางการค้าแห่งใหม่สำหรับขนถ่ายสินค้าหลักระดับภูมิภาค
วันอังคารที่ 14 พฤศจิกายน 2566
14/11/2566
“สุริยะ” เผยเตรียมเดินทางพร้อมนายกรัฐมนตรี ไป Roadshow โครงการแลนด์บริดจ์ เชิญชวนนักลงทุนสหรัฐอเมริการ่วมลงทุน เพื่อเป็นช่องทางการค้าแห่งใหม่สําหรับขนถ่ายสินค้าหลักระดับภูมิภาค
“สุริยะ” เผยเตรียมเดินทางพร้อมนายกรัฐมนตรี ไป Roadshow โครงการแลนด์บริดจ์ เชิญชวนนักลงทุนสหรัฐอเมริการ่วมลงทุน เพื่อเป็นช่องทางการค้าแห่งใหม่สําหรับขนถ่ายสินค้าหลักระดับภูมิภาคและเป็นประตูสู่ภูมิภาคเอเชีย
“สุริยะ” เผยเตรียมเดินทางพร้อมนายกรัฐมนตรี ไป Roadshow โครงการแลนด์บริดจ์เชิญชวนนักลงทุนสหรัฐอเมริการ่วมลงทุนเพื่อเป็นช่องทางการค้าแห่งใหม่สําหรับขนถ่ายสินค้าหลักระดับภูมิภาคและเป็นประตูสู่ภูมิภาคเอเชีย
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม เปิดเผยว่า นายเศรษฐา ทวีสิน นายกรัฐมนตรี และตน พร้อมด้วยคณะผู้บริหารระดับสูงกระทรวงคมนาคม และสํานักงานคณะกรรมการส่งเสริมการลงทุน (BOI) จะเดินทางไปจัดงาน Thailand Landbridge Roadshow ในวันที่ 13 พฤศจิกายน 2566 ณ โรงแรม Ritz Carlton เมืองซานฟรานซิสโก ประเทศสหรัฐอเมริกา
โดยการจัดงาน Thailand Landbridge Roadshow ครั้งนี้ นายกรัฐมนตรี และรัฐมนตรีว่าการกระทรวงคมนาคม ในฐานะเจ้าภาพจะร่วมกันให้ข้อมูลรายละเอียดต่าง ๆ ของโครงการ อาทิ โอกาสทางธุรกิจรูปแบบการลงทุน ศักยภาพทําเลที่ตั้งของพื้นที่โครงการ และประโยชน์ที่คาดว่าจะได้รับจากโครงการ โดยมี นักลงทุนภาคธุรกิจของประเทศสหรัฐอเมริกาที่ให้ความสนใจเข้าร่วมงาน ทั้งสายการเดินเรือ ผู้บริหารท่าเรือ กลุ่มโลจิสติกส์ กลุ่มพัฒนาอสังหาริมทรัพย์ และกลุ่มผู้ลงทุนด้านอุตสาหกรรม เป็นต้น
ซึ่งกลุ่มนักลงทุนต่างให้ความสนใจประเด็นโอกาสในการลงทุนของโครงการ ทั้งนี้ในอนาคตโครงการสะพานเศรษฐกิจภาคใต้เชื่อมฝั่งทะเลอ่าวไทย - อันดามัน (ชุมพร - ระนอง) หรือแลนด์บริดจ์จะเป็นช่องทางการค้าแห่งใหม่เพื่อใช้เป็นเส้นทางขนถ่ายสินค้าหลักระดับภูมิภาคและจะเป็นประตูสู่ภูมิภาคเอเชีย และช่วยลดระยะเวลาการขนส่งทางทะเลและลดต้นทุนด้านโลจิสติกส์ในพื้นที่ห่างไกลจากตัวเมืองอีกทั้งจะช่วยให้เกิดการพัฒนาในพื้นที่ให้เป็นศูนย์กลางการค้า ประกอบด้วย เขตการค้าเมืองท่าและเขตอุตสาหกรรม และธุรกิจอื่น ๆ ที่เกี่ยวข้อง ที่ผ่านมา นายกรัฐมนตรี และกระทรวงคมนาคม ได้เดินหน้าประชาสัมพันธ์ให้นานาประเทศได้รู้จักโครงการเพิ่มมากขึ้นขณะนี้มีนักลงทุนจากหลากหลายประเทศต่างให้ความสนใจโครงการเป็นอย่างมาก อาทิ ประเทศฝรั่งเศส ประเทศฝั่งตะวันออกกลาง และสาธารณรัฐประชาชนจีน เป็นต้น
*********** 10 พฤศจิกายน 2566 ***********
รัฐบาลไทย-ข่าวทำเนียบรัฐบาล-นายกฯ ย้ำดิจิทัลวอลเล็ตจำเป็น เหตุประเทศวิกฤต เชื่อทุกคนหวังดีกับประเทศ ขอให้ประชาชนตัดสินใจ
วันอังคารที่ 14 พฤศจิกายน 2566
14/11/2566
นายกฯ ย้ําดิจิทัลวอลเล็ตจําเป็น เหตุประเทศวิกฤต เชื่อทุกคนหวังดีกับประเทศ ขอให้ประชาชนตัดสินใจ
นายกฯ ย้ําดิจิทัลวอลเล็ตจําเป็น เหตุประเทศวิกฤต เชื่อทุกคนหวังดีกับประเทศ ขอให้ประชาชนตัดสินใจ
วันนี้ (13 พ.ย. 66) เวลา 17.00 น. (ตามเวลาท้องถิ่น ซานฟรานซิสโกช้ากว่าไทย 15 ชั่วโมง) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวถึงกรณี น.ส.ศิริกัญญา ตันสกุล รองหัวหน้าพรรคก้าวไกล ออกมาตอบโต้กรณีนายกฯ ให้เหตุผลต้องมีการกู้เงินเพื่อทําโครงการดิจิทัลวอลเล็ตเนื่องจากประเทศกําลังมีวิกฤตว่า ตนเองไม่ได้เถียงกับใคร ทุกคนมีความประสงค์ดีกับประเทศชาติทั้งนั้น อย่างที่ตนเองแถลง ว่าวิกฤตหรือไม่วิกฤต จําเป็นหรือไม่จําเป็น ตนเองมองว่าเป็นเรื่องจําเป็น มองว่าเป็นเรื่องวิกฤตก็แค่นั้น ซึ่งประชาชนก็จะเป็นคนตัดสิน
ผู้สื่อข่าวถามว่า คณะกรรมการกฤษฎีกามีการรายงานความเห็นเพิ่มเติมมาหรือไม่ เนื่องจากมีข่าวว่าคณะกรรมการกฤษฎีกาจะเตือนเรื่องนี้เป็นพิเศษ นายกฯ กล่าวว่า ยังไม่ได้คุย ซึ่งคณะกรรมการกฤษฎีกาไม่มีคําว่าอาจจะเตือน แต่จะมีแค่คําว่าเห็นด้วยหรือไม่เห็นด้วย ก็ขอให้รอแล้วกัน แต่รัฐบาลยืนยันว่าเรื่องนี้จําเป็นและเร่งด่วน
ผู้สื่อข่าวถามว่า ได้มีการปรึกษาเรื่องนี้กับนายวิษณุ เครืองาม อดีตรองนายกรัฐมนตรี ซึ่งได้รับแต่งตั้งเป็น คณะกรรมการกฤษฎีกาหรือไม่ นายกฯ กล่าวว่า ไม่มีตนเองต้องระมัดระวังในการที่จะคุยตรงนี้ เพราะไม่อยากให้เป็นการล็อบบี้หรือไปพูดคุย การที่ตนเองได้พูดคุยกับสาธารณชนในเรื่องนี้ก็ได้อธิบายไปแล้วว่ามีความจําเป็นเร่งด่วนจีดีพีไทยเติบโตเท่าไหร่เมื่อเปรียบเทียบกับเพื่อนบ้านอย่างชัดเจนและเราพูดคุยข้อมูลกันอย่างชัดเจนที่สุดแล้ว
รัฐบาลไทย-ข่าวทำเนียบรัฐบาล-​นายกฯ เผยมั่นใจการลงทุนในไทยกำลังจะเพิ่มมากขึ้น เอกชนรายใหญ่เตรียมสร้าง Data Center ในไทย พร้อมรับนักลงทุนรายใหญ่ทั่วโลก ด้วยมาตรการที่ยืดหยุ่นและการอำนวยความสะดวกนักลงทุนทุกด้าน
วันอังคารที่ 14 พฤศจิกายน 2566
14/11/2566
​นายกฯ เผยมั่นใจการลงทุนในไทยกําลังจะเพิ่มมากขึ้น เอกชนรายใหญ่เตรียมสร้าง Data Center ในไทย พร้อมรับนักลงทุนรายใหญ่ทั่วโลก ด้วยมาตรการที่ยืดหยุ่นและการอํานวยความสะดวกนักลงทุนทุกด้าน
​นายกฯ เผยมั่นใจการลงทุนในไทยกําลังจะเพิ่มมากขึ้น เอกชนรายใหญ่เตรียมสร้าง Data Center ในไทย พร้อมรับนักลงทุนรายใหญ่ทั่วโลก ด้วยมาตรการที่ยืดหยุ่นและการอํานวยความสะดวกนักลงทุนทุกด้าน
วันนี้ (13 พฤศจิกายน 2566) เวลา 17.30 น. (ตามเวลาท้องถิ่นนครซานฟรานซิสโกซึ่งช้ากว่ากรุงเทพฯ 15 ชั่วโมง) ณ โรงแรม Ritz-Carlton นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ร่วมกิจกรรมพบหารือภาคเอกชนไทย โดยนายชัย วัชรงค์ โฆษกประจําสํานักนายกรัฐมนตรีเปิดเผยสาระสําคัญจากกิจกรรมพบหารือ ดังนี้
นายวิกรม กรมดิษฐ์ ประธานเจ้าหน้าที่บริหารและประธานกรรมการ บริษัท อมตะ คอร์ปอเรชัน จํากัด (มหาชน) เป็นตัวแทนภาคเอกชนกล่าวข้อเสนอแนะให้กับนายกรัฐมนตรี โดยอยากให้นํานโยบายประเทศที่ประสบความสําเร็จ อาทิ สิงคโปร์ ดูไบ เวียดนาม และอินโดนีเซียมาเป็นแนวทาง โดยเสนอให้รัฐบาล ปรับนโยบายสิทธิประโยชน์ทางภาษี ให้ทําศูนย์รวมบริการแบบครบวงจร หรือ all services center โดยเน้นย้ําธุรกิจประเภท เทคโนโลยีชั้นสูง เพื่อดึงดูดนักลงทุน และให้สามารถแข่งขันกับประเทศเพื่อนบ้านได้
โดยนายกรัฐมนตรีเห็นด้วยกับการนํานโยบายของประเทศที่ประสบความสําเร็จมาปรับใช้ แต่ประเทศไทยมีข้อจํากัด เพราะบางนโยบายต้องใช้เงิน และ 8-9 ปีที่ผ่านมาประเทศไทยไม่มีการลงนามข้อตกลง FTA ทําให้เสียโอกาสด้านการลงทุน ซึ่งจะเห็นว่าการย้ายฐานการผลิตจากไทยไปประเทศเพื่อนบ้าน ไม่ได้เป็นประเด็นปัญหาเพียงเรื่องค่าแรง แต่เพราะไทยไม่มีความตกลง FTA ทั้งนี้ นายกรัฐมนตรียืนยันรัฐบาลนี้มีการผลักดันเจรจาความตกลง FTA อย่างจริงจัง
นายกรัฐมนตรีมั่นใจว่าในอีก 5 ปีข้างหน้าจะเกิดการลงทุนเพิ่มมากขึ้น เพราะนโยบายหลักของรัฐบาลตลอด 2 เดือนที่ผ่านมา ได้เดินทางไปเชิญชวนนักลงทุนจากต่างประเทศให้รับทราบว่าประเทศไทยเปิดแล้ว เช่น ในวันนี้มีการหารือกับบริษัท Microsoft ซึ่งจะมีข่าวดีในเร็วๆนี้ โดยจะมีเอกชนรายใหญ่เข้ามาสร้าง Data Center ในไทย พร้อมย้ําการเดินทางไปต่างประเทศ เพื่อเชิญชวนนักลงทุนยืนยันประเทศไทยพร้อมรับนักลงทุนจากทั่วโลก ด้วยมาตรการที่ยืดหยุ่นและการอํานวยความสะดวกกับนักลงทุนในทุกด้าน
นายกรัฐมนตรีย้ํารัฐบาลพร้อมรับฟังข้อเสนอของเอกชนในทุกด้าน ยืนยันรัฐบาลไม่มีนโยบายขายฝันกับนักลงทุน และเห็นด้วยว่าเรื่องนโยบายเป็นเรื่องสําคัญที่นักลงทุนจะตัดสินใจเข้ามาลงทุนในประเทศไทย และหากแข่งขันกันประเทศไทยไม่แพ้ใครในภูมิภาค แต่ขอให้เจรจาความตกลง และลงนามในข้อตกลง FTA ให้ได้ เพราะเรื่องการพัฒนาโครงสร้างพื้นฐาน การศึกษา และระบบการดูแลสุขภาพของไทยดีกว่า ซึ่งนโยบายเหล่านี้เอื้อต่อการเข้ามาลงทุน ยืนยันรัฐบาลจะดําเนินการอย่างเต็มที่อะไรทําได้จะทําก่อน เชื่อว่าภายในระยะเวลาอันใกล้นี้จะได้เห็นความสําเร็จเป็นรูปธรรมเกิดขึ้น
รัฐบาลไทย-ข่าวทำเนียบรัฐบาล-เปิดรับสมัครแล้ว! IM Japan ปี 2567 ครั้งที่ 1 สมัครผ่านกรมการจัดหางาน ตั้งแต่บัดนี้ – 8 ธันวาคม 2566
วันอังคารที่ 14 พฤศจิกายน 2566
14/11/2566
เปิดรับสมัครแล้ว! IM Japan ปี 2567 ครั้งที่ 1 สมัครผ่านกรมการจัดหางาน ตั้งแต่บัดนี้ – 8 ธันวาคม 2566
กรมการจัดหางาน รับสมัคร ผู้ฝึกงานเทคนิคในประเทศญี่ปุ่น ประเภทงานอุตสาหกรรมการผลิตและอุตสาหกรรมก่อสร้าง ผ่านองค์กร IM Japan ปี 2567 ครั้งที่ 1 สมัครทางออนไลน์ ฟรี! ไม่มีค่าใช้จ่าย ตั้งแต่บัดนี้ – 8 ธันวาคม 2566 ฝึกครบ 3 ปี แถมเงินกลับบ้าน 1.4 แสนบาท
นายสมชาย มรกตศรีวรรณ ผู้ตรวจราชการกระทรวงแรงงาน รักษาราชการแทน อธิบดีกรมการจัดหางาน เปิดเผยว่า กรมการจัดหางาน ประกาศรับสมัครคัดเลือกผู้ฝึกงานเทคนิคคนไทยไปฝึกงานในประเทศญี่ปุ่นผ่านองค์กร IM Japan ปี 2567 ครั้งที่ 1 (เพศชาย) ในตําแหน่งผู้ฝึกปฏิบัติงานทางเทคนิค ประเภทงานอุตสาหกรรม การผลิตและก่อสร้าง ระหว่างวันที่ 13 พฤศจิกายน - 8 ธันวาคม 2566 ฟรีค่าตั๋วเครื่องบินไป-กลับ เมื่อฝึกปฏิบัติงานครบ 3 ปี โดยผู้ผ่านการคัดเลือกเป็นผู้ฝึกปฏิบัติงานเทคนิคฯ เดือนแรกจะได้รับเบี้ยเลี้ยง 80,000 เยน หรือประมาณ 19,040 บาท ค่าที่พัก ค่าน้ํา-ค่าไฟ ฟรี เดือนที่ 2 ถึงเดือนที่ 36 จะได้ค่าจ้างไม่น้อยกว่าอัตราค่าจ้างขั้นต่ําที่กฎหมายญี่ปุ่นกําหนด หรือประมาณ 35,000 บาทต่อเดือน ไม่รวมค่าทํางานล่วงเวลา เมื่อฝึกครบตามกําหนด จะได้รับประกาศนียบัตรรับรองการฝึกงาน และเงินสนับสนุนการประกอบอาชีพจํานวน 600,000 เยน หรือประมาณ 142,800 บาท (อัตราแลกเปลี่ยน ณ วันที่ 13 พฤศจิกายน 2566) เพื่อเป็นค่าใช้จ่ายในการประกอบอาชีพเมื่อเดินทางกลับประเทศไทย รวมรายได้จากการทํางานตลอด 3 ปี ประมาณ 1.4 ล้านบาท โดยผู้ ที่สนใจสามารถสมัครสอบได้ที่เว็บไซต์ toea.doe.go.th ลงทะเบียนอิเล็กทรอนิกส์ การบริหารแรงงานไทยไปต่างประเทศ กรอกข้อมูลเพื่อลงทะเบียนคนหางาน และศึกษาวิธีการสมัคร คุณสมบัติผู้สมัครและเอกสารที่เกี่ยวข้อง ที่เมนูข่าวประกาศรับสมัคร หัวข้อ ประกาศคณะอนุกรรมการจัดส่งผู้ฝึกงานเทคนิคคนไทยไปฝึกงานประเทศญี่ปุ่นฯ
นายสมชาย กล่าวว่า ผู้ที่ผ่านการคัดเลือกฯ จะไปฝึกงานในประเภทอุตสาหกรรมการผลิต อาทิ งานหล่อแบบ งานกลึงโลหะ งานเชื่อมโลหะ งานประกอบชิ้นส่วนอิเล็กทรอนิกส์ งานแปรรูปอาหาร เป็นต้น สําหรับอุตสาหกรรมก่อสร้าง อาทิ งานก่อสร้างแบบหล่อ งานก่อสร้างโครงเหล็ก งานเดินท่อ เป็นต้น โดยมีระยะเวลาฝึกปฏิบัติงานฯ สูงสุด 3 ปี (36 เดือน) คุณสมบัติเบื้องต้นต้องเป็นเพศชาย อายุ 18 – 30 ปี จบการศึกษาระดับมัธยมศึกษาปีที่ 6 ประกาศนียบัตรวิชาชีพ (ปวช.) หรือประกาศนียบัตรวิชาชีพชั้นสูง (ปวส.) ไม่จํากัดสาขาวิชา ไม่มีประวัติอาชญากรรม ไม่เคยทํางานหรือเข้าเมืองหรือพํานักโดยผิดกฎหมายหรือต้องห้ามเข้าญี่ปุ่น เป็นต้น สําหรับการสอบคัดเลือก จะเป็นการทดสอบสมรรถภาพ สอบข้อเขียนภาษาญี่ปุ่น ณ ศูนย์สอบจังหวัดอุดรธานี
ทั้งนี้ กรมการจัดหางาน จะประกาศรายชื่อผู้มีสิทธิสอบ ในวันที่ 15 ธันวาคม 2566 ทางเว็บไซต์ของกรมการจัดหางาน doe.go.th/prd หรือเว็บไซต์กองบริหารแรงงานไทยไปต่างประเทศ doe.go.th/overseas และ facebook : IMthailand หากต้องการสอบถามรายละเอียดเพิ่มเติม ติดต่อที่ กองบริหารแรงงานไทยไปต่างประเทศ กรมการจัดหางาน โทร. 0 2245 9428 หรือสายด่วนกรมการจัดหางาน โทร. 1506 กด 2
รัฐบาลไทย-ข่าวทำเนียบรัฐบาล-‘นลินี’ เผยสหรัฐฯ ชูไทยเป็นมิตรแรกในเอเชีย ย้ำบริษัทอเมริกัน-สมาชิก AMCHAM ลงทุนสะสมในไทย 78,000 ล้านดอลลาร์ เน้นพัฒนาเศรษฐกิจชุมชนอย่างยั่งยืน
วันพุธที่ 22 พฤศจิกายน 2566
22/11/2566
‘นลินี’ เผยสหรัฐฯ ชูไทยเป็นมิตรแรกในเอเชีย ย้ําบริษัทอเมริกัน-สมาชิก AMCHAM ลงทุนสะสมในไทย 78,000 ล้านดอลลาร์ เน้นพัฒนาเศรษฐกิจชุมชนอย่างยั่งยืน
‘นลินี’ เผยสหรัฐฯ ชูไทยเป็นมิตรแรกในเอเชีย ย้ําบริษัทอเมริกัน-สมาชิก AMCHAM ลงทุนสะสมในไทย 78,000 ล้านดอลลาร์ เน้นพัฒนาเศรษฐกิจชุมชนอย่างยั่งยืน
วันนี้ (22 พ.ย.66) นางนลินี ทวีสิน ผู้แทนการค้าไทย เปิดเผยว่า ตนได้เข้าร่วมงาน AMCHAM Corporate Social Impact Awards Ceremony 2023 ณ โรงแรมอินเตอร์คอนติเนนตัล ร่วมกับนายโรเบิร์ต โกเดค เอกอัครราชทูตสหรัฐอเมริกาประจําประเทศไทย และนางสาวเด็บบราห์ ไซเฟิร์ท รองประธานหอการค้าอเมริกันในประเทศไทย (AMCHAM) ในโอกาสที่ได้รับเชิญให้กล่าวสุนทรพจน์และมอบรางวัลให้แก่บริษัทต่าง ๆ ร่วมกับเอกอัครราชทูตสหรัฐฯ และอธิบดีกรมพัฒนาสังคมและสวัสดิการ โดยเอกอัครราชทูตสหรัฐฯ กล่าวว่า ประเทศไทยเป็นมิตรของสหรัฐฯ มายาวนานถึง 190 ปี และเป็นประเทศแรกในเอเชียที่สหรัฐฯ มีความสัมพันธ์ทางการทูตด้วย การจัดงานครั้งนี้แสดงให้เห็นถึงมาตรฐานการทํางานที่ดีของบริษัทสหรัฐฯ ที่เข้ามาดําเนินธุรกิจในไทย โดยต้องการส่งเสริมเศรษฐกิจชุมชนท้องถิ่นของไทยให้เข้มแข็ง รวมทั้งช่วยดูแลรักษาสิ่งแวดล้อมเพื่อการพัฒนาอย่างยั่งยืน
ผู้แทนการค้าไทย กล่าวว่า ที่ผ่านมาสมาชิกของ AMCHAM ซึ่งปัจจุบันมีจํานวนกว่า 650 บริษัท ได้ลงทุนสะสมในประเทศไทยมากกว่า 78,000 ล้านดอลลาร์สหรัฐ และจ้างงานในท้องถิ่นมากกว่า 500,000 ตําแหน่ง และยังได้คํานึงถึงประโยชน์ต่อสังคมไทย เช่น มูลนิธิ AMCHAM ประเทศไทย ได้มอบทุนการศึกษาให้แก่นักเรียนที่ด้อยโอกาส และหลายบริษัทได้จัดทําโครงการที่รับผิดชอบต่อสังคม (CSR) ครอบคลุมหลายมิติ ทั้งการดูแลสิ่งแวดล้อม การเปลี่ยนแปลงสภาพภูมิอากาศ ความเสมอภาค การสร้างความเข้มแข็งของเศรษฐกิจท้องถิ่น และอื่น ๆ โดยหนึ่งในรางวัลพิเศษที่ AMCHAM มอบให้กับสมาชิกในปีนี้ ก็สอดรับกับนโยบายที่รัฐบาลให้ความสําคัญ คือ เศรษฐกิจชีวภาพ เศรษฐกิจหมุนเวียน และเศรษฐกิจสีเขียว หรือ BCG Model ซึ่งถือเป็นกลไกที่เน้นการพัฒนาเศรษฐกิจควบคู่กับการดูแลสิ่งแวดล้อม ซึ่งจะช่วยสร้างเศรษฐกิจ สร้างงาน และสร้างอนาคตที่ยั่งยืน
“AMCHAM เริ่มจัดงานนี้มาตั้งแต่ปี 2550 เพื่อยกย่องบริษัทที่มุ่งสร้างความรับผิดชอบต่อสังคมในระยะยาว โดยปีนี้มีบริษัทที่ผ่านการคัดเลือก จํานวน 98 บริษัท จากผู้สมัครทั้งสิ้น 116 บริษัท และมีรางวัลพิเศษ 3 รางวัล คือ 1. รางวัล Ambassador’s Awards ที่มุ่งเน้นการใช้นวัตกรรมและดิจิทัลเพื่อส่งเสริมศักยภาพของสตรีและเด็ก ได้แก่ บริษัท Amazon Global Selling จากโครงการ Empower Her E-Commerce Summit 2. รางวัล Thai Development Awards มุ่งเน้นการพัฒนาอย่างยั่งยืนตามหลักการ BCG ได้แก่ บริษัท Indorama Ventures PCL จากโครงการ PET Bottles for a Better Tomorrow และ 3. รางวัล Impact Excellence Awards มุ่งเน้นการมีส่วนร่วมและลดความไม่เท่าเทียมกันของคนในสังคม ได้แก่ บริษัท L’oreal จากโครงการ Beauty for Better Life โดยตนเชื่อว่าทั้งหมดเป็นส่วนสําคัญที่ช่วยสานสัมพันธ์ไทย-สหรัฐฯ ได้เป็นอย่างดี” นางนลินี กล่าว
รัฐบาลไทย-ข่าวทำเนียบรัฐบาล-มท.1 ร่วมแสดงความยินดีกับ "บริษัท ประชารัฐรักสามัคคี วิสาหกิจเพื่อสังคม (ประเทศไทย) จำกัด" และ "สมาคมสถาบันทิวา" ได้รับรางวัลชนะเลิศองค์กรในประเทศไทยที่ได้รับรางวัลผู้นำอาเซียนฯ
วันอังคารที่ 21 พฤศจิกายน 2566
21/11/2566
มท.1 ร่วมแสดงความยินดีกับ "บริษัท ประชารัฐรักสามัคคี วิสาหกิจเพื่อสังคม (ประเทศไทย) จํากัด" และ "สมาคมสถาบันทิวา" ได้รับรางวัลชนะเลิศองค์กรในประเทศไทยที่ได้รับรางวัลผู้นําอาเซียนฯ
มท.1 ร่วมแสดงความยินดีกับ "บริษัท ประชารัฐรักสามัคคี วิสาหกิจเพื่อสังคม (ประเทศไทย) จํากัด" และ "สมาคมสถาบันทิวา" ได้รับรางวัลชนะเลิศองค์กรในประเทศไทยที่ได้รับรางวัลผู้นําอาเซียนด้านการพัฒนาชนบทและขจัดความยากจน ครั้งที่ 6
วันนี้ (21 พ.ย. 66) เวลา 19.00 น. ที่แซนด์ เอ็กซ์โป แอนด์ คอนเวนชั่น เซ็นเตอร์ (Sands Expo & Convention Centre) สาธารณรัฐสิงคโปร์ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ร่วมแสดงความยินดีกับองค์กรในประเทศไทยที่ได้รับรางวัลผู้นําอาเซียนด้านการพัฒนาชนบทและขจัดความยากจน ครั้งที่ 6 (6th ASEAN Rural Development and Poverty Eradication Leadership Awards) ได้แก่ นางภาวินี ไชยสิทธิ์ กรรมการผู้จัดการบริษัท ประชารัฐรักสามัคคี วิสาหกิจเพื่อสังคม (ประเทศไทย) จํากัดซึ่งได้รับรางวัลชนะเลิศ ประเภทองค์การนอกภาครัฐ (NGOs) หรือองค์กรภาคประชาสังคม (CSOs) และนายชยดิฐ หุตานุวัชร์ นายกสมาคมสถาบันทิวา ซึ่งได้รับรางวัลชนะเลิศ ประเภทองค์กรธุรกิจเอกชน (Private Sector) โอกาสนี้ นายชัยวัฒน์ ชื่นโกสุม อธิบดีกรมการพัฒนาชุมชน นายอรรษิษฐ์ สัมพันธรัตน์ อธิบดีกรมการปกครอง นางกุลทรัพย์ ชื่นโกสุม อุปนายกสมาคมแม่บ้านมหาดไทย และประธานชมรมแม่บ้านพัฒนาชุมชน นางจิณณารัชช์ สัมพันธรัตน์ อุปนายกสมาคมแม่บ้านมหาดไทย และประธานชมรมแม่บ้านกรมการปกครอง รองศาสตราจารย์วรวรรณ โรจนไพบูลย์ และผู้ช่วยศาสตราจารย์พิเชฐ โสวิทยสกุล ที่ปรึกษาปลัดกระทรวงมหาดไทย ร่วมแสดงความยินดี
รัฐบาลไทย-ข่าวทำเนียบรัฐบาล-กระทรวงยุติธรรม ร่วมพิธีถวายผ้าพระกฐินพระราชทานสำนักนายกรัฐมนตรี ประจำปี ๒๕๖๖
วันพุธที่ 22 พฤศจิกายน 2566
22/11/2566
กระทรวงยุติธรรม ร่วมพิธีถวายผ้าพระกฐินพระราชทานสํานักนายกรัฐมนตรี ประจําปี ๒๕๖๖
กระทรวงยุติธรรม ร่วมพิธีถวายผ้าพระกฐินพระราชทานสํานักนายกรัฐมนตรี ประจําปี ๒๕๖๖
ในวันพุธที่ ๒๒ พฤศจิกายน ๒๕๖๖ เวลา ๑๓.๐๐ น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานถวายผ้าพระกฐินพระราชทานสํานักนายกรัฐมนตรี ประจําปี ๒๕๖๖ โดยมี นางพงษ์สวาท นีละโยธิน ปลัดกระทรวงยุติธรรม พร้อมด้วยคณะรัฐมนตรี หัวหน้าส่วนราชการ ข้าราชการ และประชาชน เข้าร่วมพิธี ณ วัดราชผาติการาม แขวงวชิรพยาบาล เขตดุสิต กรุงเทพมหานคร
รัฐบาลไทย-ข่าวทำเนียบรัฐบาล-รัฐมนตรีเกษตรฯ ให้ความสำคัญต่ออาชีพสัตวแพทย์มุ่งหวังให้เป็นกำลังสำคัญในการพัฒนาภาคการเกษตรให้เกิดความยั่งยืน
วันพุธที่ 22 พฤศจิกายน 2566
รัฐมนตรีเกษตรฯ ให้ความสําคัญต่ออาชีพสัตวแพทย์มุ่งหวังให้เป็นกําลังสําคัญในการพัฒนาภาคการเกษตรให้เกิดความยั่งยืน
รัฐมนตรีเกษตรฯ ให้ความสําคัญต่ออาชีพสัตวแพทย์มุ่งหวังให้เป็นกําลังสําคัญในการพัฒนาภาคการเกษตรให้เกิดความยั่งยืน
ร้อยเอกธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานเปิดการประชุมใหญ่สามัญประจําปี 2566 และการเลือกตั้งนายกสัตวแพทยสมาคมฯกรรมการกลางสามัญวาระปี 2567 - 2569 ภายใต้แนวคิด “Be the Change : Young Vet, Big Goal” “เปิดรับการเปลี่ยนแปลงเพื่อพัฒนาสิ่งที่ดีกว่าสําหรับอนาคตของเรา” โดยมีนายสัตวแพทย์เศรษฐเกียรติกระจ่างวงษ์รองปลัดกระทรวงเกษตรและสหกรณ์ในฐานะนายกสัตวแพทยสมาคมแห่งประเทศไทยในพระบรมราชูปถัมภ์ผู้บริหารกรมปศุสัตว์สัตวแพทย์ทั่วประเทศไทยบริษัทชั้นนําและหน่วยงานต่างๆที่เกี่ยวข้องในด้านสัตวแพทย์และสถาบันการศึกษาเข้าร่วมณโรงแรมเดอะสุโกศลกรุงเทพ
สําหรับการประชุมใหญ่สามัญเป็นกิจกรรมที่สัตวแพทยสมาคมแห่งประเทศไทยในพระบรมราชูปถัมภ์จัดขึ้นเป็นประจําทุกปีเพื่อสรุปผลการดําเนินงานของสัตวแพทยสมาคมฯในรอบปีที่ผ่านมาพร้อมทั้งมีกิจกรรมการมอบรางวัลสัตวแพทย์ตัวอย่างเพื่อเป็นการยกย่องสัตวแพทย์ผู้อุทิศตนเป็นประโยชน์ต่อวิชาชีพสังคมและประเทศชาติที่มีคุณความดีสมควรได้รับการพิจารณาให้เป็นแบบอย่างที่ดีของวงการสัตวแพทย์โดยแบ่งเป็นสาขาต่างๆได้แก่ 1) สัตวแพทย์ตัวอย่างสายงานวิชาการ 2) สัตวแพทย์ตัวอย่างสายงานเผยแพร่วิชาชีพและบริการสังคม 3) สัตวแพทย์ตัวอย่างสายงานธุรกิจและ 4) สัตวแพทย์ตัวอย่างรุ่นใหม่และที่สําคัญในปีนี้เนื่องจากคณะกรรมการบริหารและที่ปรึกษาของสัตวแพทยสมาคมฯครบวาระในการดํารงตําแหน่งจึงมีกิจกรรมการเลือกตั้งนายกสัตวแพทยสมาคมฯกรรมการกลางสามัญวาระปี 2567 - 2569 ร่วมด้วยนอกจากนี้ยังมีกิจกรรม Vet EduTalkซึ่งเป็นกิจกรรมทอล์คโชว์ภายใต้แนวคิด “Be the Change : Young Vet, Big Goal เปิดรับการเปลี่ยนแปลงเพื่อพัฒนาสิ่งที่ดีกว่าสําหรับอนาคตของเรา” ซึ่งได้รับเกียรติจากวิทยากรที่ทรงความรู้และประสบการณ์ในการทํางานด้านวิชาชีพสัตวแพทย์ร่วมถ่ายทอดความรู้และประสบการณ์ที่เป็นประโยชน์ในการพัฒนาวิชาชีพสัตว์แพทย์ให้ก้าวหน้าและทันสมัยซึ่งถือว่ากิจกรรมนี้เป็นเวทีเพื่อการแลกเปลี่ยนความรู้และประสบการณ์ทางสัตวแพทย์ช่วยเสริมสร้างความเข้มแข็งของเครือข่ายสัตวแพทย์และส่งเสริมพัฒนาการสัตวแพทย์ของประเทศไทยอย่างยั่งยืน
รัฐมนตรีว่าการกระทรวงเกษตรและสหกรณ์กล่าวว่ากระทรวงเกษตรและสหกรณ์ให้ความสําคัญต่อวิชาชีพสัตวแพทย์เป็นอย่างมากเนื่องจากกระทรวงเกษตรฯมีบุคลากรทางด้านสัตวแพทย์ปฏิบัติงานอยู่ในส่วนงานต่างๆมีหน้าที่คอยดูแลรักษาสุขภาพสัตว์ป้องกันโรคในสัตว์และโรคติดต่อระหว่างสัตว์และคนและควบคุมมาตรฐานผลิตภัณฑ์จากสัตว์ให้มีความปลอดภัยต่อผู้บริโภคอีกทั้งอาชีพสัตวแพทย์ยังเป็นอาชีพที่ได้รับการยอมรับจากสังคมและเป็นความหวังของคนไทยส่วนใหญ่โดยเฉพาะเกษตรกรไทยซึ่งมีส่วนสําคัญในการพัฒนาประเทศให้มั่นคงมั่งคั่งอย่างยั่งยืนนอกจากนี้กระทรวงเกษตรและสหกรณ์ยังมีการบูรณาการความร่วมมือกับสถาบันการศึกษาและหน่วยงานต่างๆที่เกี่ยวข้องสายวิชาชีพสัตวแพทย์เพื่อมุ่งเน้นการยกระดับคุณภาพชีวิตเกษตรกรให้มีความมั่นคงและยั่งยืนเพื่อการพัฒนาเศรษฐกิจภาคการเกษตรอย่างมีประสิทธิภาพอย่างไรก็ตามการประชุมดังกล่าวมุ่งหวังว่าจะส่งเสริมให้เกิดการพัฒนาวิชาชีพสัตว์แพทย์ให้ก้าวหน้าและทันสมัยและช่วยเสริมสร้างความเข้มแข็งของเครือข่ายสัตวแพทย์ก่อให้เกิดพัฒนาการสัตวแพทย์ของประเทศไทยอย่างยั่งยืนและพร้อมจะให้การสนับสนุนทุกๆเรื่องต่อไป
รัฐบาลไทย-ข่าวทำเนียบรัฐบาล-รมว.เกษตรฯ ประชุมคณะกรรมการนโยบายและแผนพัฒนาการเกษตรและสหกรณ์ ครั้งที่ 2/2566  เร่งขับเคลื่อนนโยบายและแผนพัฒนาการเกษตรฯ
วันอังคารที่ 21 พฤศจิกายน 2566
รมว.เกษตรฯ ประชุมคณะกรรมการนโยบายและแผนพัฒนาการเกษตรและสหกรณ์ ครั้งที่ 2/2566  เร่งขับเคลื่อนนโยบายและแผนพัฒนาการเกษตรฯ
รมว.เกษตรฯ ประชุมคณะกรรมการนโยบายและแผนพัฒนาการเกษตรและสหกรณ์ ครั้งที่ 2/2566 เร่งขับเคลื่อนนโยบายและแผนพัฒนาการเกษตรฯ
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการนโยบายและแผนพัฒนาการเกษตรและสหกรณ์ ครั้งที่ 2/2566 โดยมี นายประยูร อินสกุล ปลัดกระทรวงเกษตรและสหกรณ์ ผู้บริหารกระทรวงเกษตรและสหกรณ์เข้าร่วม ณ ห้องประชุม 134 – 135 กระทรวงเกษตรและสหกรณ์ และผ่านระบบออนไลน์ Zoom Meeting ซึ่งมีวาระพิจารณาเร่งด่วนที่สําคัญ โดยที่ประชุมมีมติเห็นชอบ ดังนี้ 1) การเปิดตลาดนําเข้าสินค้าเกษตรในโควตาตามความตกลงภายใต้องค์การการค้าโลก (WTO) คราวละ 3 ปี (ปี 2567 – 2569) จํานวน 5 รายการ ได้แก่ เมล็ดกาแฟ ผลิตภัณฑ์กาแฟ ชา พริกไทย และลําไยแห้ง โดยปริมาณและอัตราภาษีให้เป็นไปตามพันธกรณีที่ไทยได้ผูกพันไว้ และการจัดสรรรปริมาณการนําเข้าในโควตา WTO ให้เป็นไปตามหลักเกณฑ์ที่กรมการค้าต่างประเทศเสนอก่อนมอบหมายกรมการค้าต่างประเทศดําเนินการออกกฎหมายต่อไป และ 2) การขอขยายปริมาณเปิดตลาดเมล็ดกาแฟดิบในโควตาตามความตกลง WTO เพิ่มเติม ปริมาณ 200 ตัน มีระยะเวลา 1 ปี (ปี 2567) โดยใช้หลักเกณฑ์และเงื่อนไขในการจัดสรรปริมาณการนําเข้าเช่นเดียวกับการเปิดตลาดปริมาณการนําเข้าเมล็ดกาแฟในโควตาตามความตกลง WTO ซึ่งจะนําเสนอต่อคณะรัฐมนตรีเพื่อพิจารณาให้ความเห็นชอบ ก่อนแจ้งกรมการค้าต่างประเทศดําเนินการออกกฎระเบียบที่เกี่ยวข้องต่อไป
รัฐบาลไทย-ข่าวทำเนียบรัฐบาล-มหาดไทยเตรียมออกคำสั่งห้ามออกใบอนุญาตพกอาวุธปืนติดตัว “แบบ ป.12” เป็นเวลา 1 ปี รักษาความปลอดภัยของสาธารณะ ลดปัญหาใช้อาวุธปืนก่ออาชญากรรม
วันพุธที่ 22 พฤศจิกายน 2566
22/11/2566
มหาดไทยเตรียมออกคําสั่งห้ามออกใบอนุญาตพกอาวุธปืนติดตัว “แบบ ป.12” เป็นเวลา 1 ปี รักษาความปลอดภัยของสาธารณะ ลดปัญหาใช้อาวุธปืนก่ออาชญากรรม
มหาดไทยเตรียมออกคําสั่งห้ามออกใบอนุญาตพกอาวุธปืนติดตัว “แบบ ป.12” เป็นเวลา 1 ปี รักษาความปลอดภัยของสาธารณะ ลดปัญหาใช้อาวุธปืนก่ออาชญากรรม
น.ส.ไตรศุลี ไตรสรณกุล เลขานุการ รมว.มหาดไทยและโฆษกกระทรวงมหาดไทย กล่าวว่า ด้วยปัจจุบันได้ปรากฏปัญหาเด็ก เยาวชน และบุคคลที่ประสงค์ร้ายต่อสังคม สามารถเข้าถึงอาวุธปืนหรือสิ่งเทียมอาวุธปืนที่ดัดแปลงเป็นอาวุธ เช่น แบลงค์กัน (Blank Gun) ได้โดยง่าย รวมถึงมีการพกอาวุธปืนทั้งที่ได้รับอนุญาตถูกต้องตามกฎหมาย อาวุธปืนที่ผิดกฎหมาย ตลอดจนสิ่งเทียมอาวุธปืนดังกล่าว ไปในที่สาธารณะและใช้ก่ออาชญากรรม ส่งผลอันตรายต่อชีวิต ร่างกาย และทรัพย์สินของประชาชนผู้บริสุทธิ์ ส่งผลกระทบด้านความสงบเรียบร้อยของสังคม ด้านเศรษฐกิจ การท่องเที่ยวและภาพลักษณ์ของประเทศ ตามที่ปรากฏตามสื่อสารมวลชนในหลายกรณี
ดังนั้นเพื่อเป็นการรักษาความสงบเรียบร้อยของประชาชน และความปลอดภัยสาธารณะ ลดอาชญากรรม และควบคุมสถานการณ์บ้านเมืองให้เป็นปกติ กระทรวงมหาดไทยจึงอาศัยอํานาจตามพระราชบัญญัติ (พ.ร.บ) อาวุธปืน เครื่องกระสุนปืน วัตถุระเบิด ดอกไม้ไฟ และสิ่งเทียม อาวุธปืน พ.ศ. 2490 ยกร่างคําสั่งนายกรัฐมนตรีและรัฐมนตรีว่าการกระทรวงมหาดไทย เรื่อง ห้ามออกใบอนุญาตให้มีอาวุธปืนติดตัว (แบบ ป.12) เป็นการชั่วคราว โดยมีสาระสําคัญเป็นการห้ามออกใบอนุญาต แบบ ป.12 เป็นเวลา 1 ปี
น.ส.ไตรศุลี กล่าวว่า ล่าสุดนายอนุทิน ชาญวีรกูล รองนายกรัฐมนตรีและ รมว.มหาดไทย ได้ลงนามในคําสั่งฯ แล้ว ขณะนี้อยู่ระหว่างนําเสนอให้นายเศรษฐา ทวีสิน นายกรัฐมนตรีและรมว.คลัง ลงนาม ก่อนเผยแพร่ในราชกิจจานุเบกษาและมีผลบังคับในวันถัดจากวันประกาศในราชกิจจานุเบกษาต่อไป
อย่างไรก็ตาม คําสั่งฯ จะไม่มีผลบังคับกับเจ้าหน้าที่ หรือบุคคลที่ได้รับอนุญาตให้พกอาวุธปืนติดตัวไปในเมือง หมู่บ้าน หรือทางสาธารณะ ซึ่งอยู่ระหว่างการปฏิบัติหน้าที่ อาทิ เจ้าพนักงานผู้มีหน้าที่รักษาความสงบเรียบร้อยของประชาชน เช่น ทหารตํารวจ ข้าราชการ พนักงาน หรือลูกจ้างของหน่วยงานราชการหรือรัฐวิสาหกิจ ประชาชน ซึ่งอยู่ระหว่างการช่วยเหลือราชการและมีเหตุจําเป็นต้องมีและใช้อาวุธตามกฎหมาย
รัฐบาลไทย-ข่าวทำเนียบรัฐบาล-5 รัฐมนตรีหญิง ผนึกกำลังรณรงค์ต่อต้านการใช้ความรุนแรงในทุกรูปแบบ “รัดเกล้า” รองโฆษกรัฐบาลยืนยันรัฐบาลให้ความสำคัญเรื่องนี้
วันพุธที่ 22 พฤศจิกายน 2566
22/11/2566
5 รัฐมนตรีหญิง ผนึกกําลังรณรงค์ต่อต้านการใช้ความรุนแรงในทุกรูปแบบ “รัดเกล้า” รองโฆษกรัฐบาลยืนยันรัฐบาลให้ความสําคัญเรื่องนี้
5 รัฐมนตรีหญิง ผนึกกําลังรณรงค์ต่อต้านการใช้ความรุนแรงในทุกรูปแบบ “รัดเกล้า” รองโฆษกรัฐบาลยืนยันรัฐบาลให้ความสําคัญเรื่องนี้ ขณะที่กระทรวง พม.​ เตรียมจัดงานรณรงค์ยุติความรุนแรงต่อเด็ก สตรี และบุคคลในครอบครัว วันที่ 25 พ.ย.นี้
วันที่ 22 พฤศจิกายน 2566 นางรัดเกล้า สุวรรณคีรี รองโฆษกประจําสํานักนายกรัฐมนตรี เปิดเผยว่า ตามที่องค์การสหประชาชาติได้รับรองให้วันที่ 25 พ.ย.ของทุกปีเป็น "วันขจัดความรุนแรง ต่อสตรีสากล" สําหรับประเทศไทยได้กําหนดให้เดือน พ.ย.​ เป็น "เดือนรณรงค์ ยุติความรุนแรงต่อ เด็ก สตรี และคนในครอบครัว" โดยกระทรวงพัฒนาสังคมและความมั่นคงของมนุษย์ เตรียมจัดแคมเปญรณรงค์ยุติความรุนแรงต่อเด็ก สตรี และบุคคลในครอบครัว ประจําปี พ.ศ. 2566 ตลอดทั้งสัปดาห์
คิ๊กออฟด้วยการติดเข็มกลัดริบบิ้นขาวให้นายกรัฐมนตรีและคณะรัฐมนตรีก่อนเริ่มการประชุม​ ครม.​ วานนี้​ ไปจนถึงการจัดงานในวันที่ 25 พ.ย.66 ที่จังหวัดสุพรรณบุรี ภายใต้แนวคิด “รวมพลังหยุดความรุนแรงต่อเด็ก สตรี และบุคคลในครอบครัว” เพื่อให้สังคมได้ตระหนักและร่วมป้องกันและขจัดความรุนแรงต่อเด็กและสตรี ให้หมดสิ้นไป
รองฯ​ รัดเกล้า​ ยังเผยอีกว่า​กระทรวง พม.​​ ยังจับมือกับทีมโฆษกรัฐบาล​ เดินหน้ารวบรวมจุดยืนและนโยบายของรัฐมนตรีผู้หญิง 5 คน ที่ออกมาร่วมกันต่อต้านการใช้ความรุนแรงต่อสตรีอีกด้วย​ โดยคลิปวิดิโอจุดยืนของ 5 รัฐมนตรี​จะเผยให้สาธารณะใด้ชมกันภายในวันที่ 25 พ.ย.66
จุดยืนของ​ 5 รัฐมนตรีโดยคร่าว​ประกอบด้วย​ นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรมพูดถึงแนวทางการป้องกันการใช้ความรุนแรงในการทํางาน สถานประกอบการ โรงงาน ที่บุคลากรในสถานที่ทํางานอาจถูกคุกคาม ถูกข่มเหงหรือ ถูกทําร้าย
นางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม พูดถึงความรุนแรงที่เกิดขึ้นในสถานศึกษา นางมนพร เจริญศรี รัฐมนตรีช่วยว่าการกระทรวงคมนาคม เรื่องปัญหาความปลอดภัยทางเพศในการเดินทางขนส่งสาธารณะ
นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา รณรงค์ยุติความรุนแรงในพื้นที่สาธารณะที่เกี่ยวข้องกับการท่องเที่ยวในหลายรูปแบบ และ ประเด็นสื่อกับความรุนแรงต่อเด็ก สตรี และบุคคลในครอบครัว โดย นางพวงเพ็ชร ชุนละเอียดรัฐมนตรีประจําสํานักนายกรัฐมนตรี
“ไม่ใช่เพียงรัฐมนตรีผู้หญิงที่ร่วมกันรณรงค์ต่อต้านความรุนแรงในทุกรูปแบบ แต่ทั้งรัฐบาลยังให้ความสําคัญในเรื่องนี้อย่างมาก โดยเมื่อวานนี้ก่อนการประชุม ครม.ได้จัดกิจกรรม ติดเข็มกลัดริบบิ้นสีขาวให้กับรัฐมนตรีทุกคน โดยนายวราวุธ ศิลปอาชา รัฐมนตรีว่าการกระทรวง พม. ซึ่งบรรยากาศเป็นไปด้วยความความชื่นมื่น เป็นการตอกย้ําว่าเอาจริงเอาจังกับเรื่องนี้” รองฯ​ รัดเกล้า กล่าว
รัฐบาลไทย-ข่าวทำเนียบรัฐบาล-กรมสรรพากรตอบรับนโยบายรัฐบาล ออกมาตรการภาษีเพื่อส่งเสริมการลงทุนเพื่อความยั่งยืนของประเทศไทย
วันพุธที่ 22 พฤศจิกายน 2566
22/11/2566
กรมสรรพากรตอบรับนโยบายรัฐบาล ออกมาตรการภาษีเพื่อส่งเสริมการลงทุนเพื่อความยั่งยืนของประเทศไทย
คณะรัฐมนตรีมีมติอนุมัติหลักการมาตรการภาษีเพื่อส่งเสริมการลงทุนเพื่อความยั่งยืนของประเทศไทย เพื่อให้เกิดการจัดตั้งกองทุนรวมไทยเพื่อความยั่งยืน (Thai ESG) เป็นพลังสําคัญในการขับเคลื่อนเศรษฐกิจของประเทศ
ดร.กุลยา ตันติเตมิท อธิบดีกรมบัญชีกลาง รักษาราชการแทน อธิบดีกรมสรรพากร เปิดเผยว่า “กระทรวงการคลังโดยกรมสรรพากรตระหนักถึงความสําคัญของการพัฒนาที่ยั่งยืน ต่อการขับเคลื่อนเศรษฐกิจและการใช้ตลาดทุนไทยเป็นกลไกบรรลุเป้าหมายด้านความสามารถในการแข่งขันควบคู่ไปกับความยั่งยืนของประเทศ จึงได้เสนอร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากร ว่าด้วยการยกเว้นรัษฎากร ตามมาตรการภาษีดังกล่าว อันเป็นผลมาจากการประชุมร่วมกันของกระทรวงการคลังกับสภาธุรกิจตลาดทุนไทยให้มีการจัดตั้งกองทุนรวมไทยเพื่อความยั่งยืน และกําหนดสิทธิประโยชน์ทางภาษีสําหรับการลงทุนในกองทุนรวมดังกล่าว โดยกองทุนรวมนี้จะนําเงินไปลงทุนในกิจการที่ดําเนินธุรกิจอย่างยั่งยืนด้วยการคํานึงถึงสิ่งแวดล้อม สังคม และบรรษัทภิบาล(Environmental, Social, and Governance หรือ ESG) ทั้งนี้ ตามหลักเกณฑ์ที่สํานักงาน ก.ล.ต. กําหนด โดยจะลงทุนในกิจการของไทยเท่านั้น
มาตรการภาษีเพื่อส่งเสริมการลงทุนเพื่อความยั่งยืนของประเทศไทยมีรายละเอียด ดังนี้
1. ให้ผู้มีเงินได้มีสิทธิหักลดหย่อนค่าซื้อหน่วยลงทุนในกองทุนรวมไทยเพื่อความยั่งยืนในอัตราไม่เกินร้อยละ 30 ของเงินได้พึงประเมิน เฉพาะส่วนที่ไม่เกิน 100,000 บาท สําหรับปีภาษี โดยผู้มีเงินได้ต้องถือหน่วยลงทุนไม่น้อยกว่า 8 ปีนับตั้งแต่วันที่ซื้อหน่วยลงทุน แต่ไม่รวมถึงกรณีทุพพลภาพหรือตาย ทั้งนี้ สําหรับการซื้อหน่วยลงทุนตั้งแต่วันที่ 21 พฤศจิกายน 2566 (วันที่คณะรัฐมนตรีมีมติอนุมัติหลักการ) ถึงวันที่ 31 ธันวาคม 2575 และต้องเป็นไปตามหลักเกณฑ์ วิธีการ และเงื่อนไขที่อธิบดีกรมสรรพากรประกาศกําหนด
2. ยกเว้นให้ผู้มีเงินได้ไม่ต้องนําเงินหรือผลประโยชน์ใด ๆ ที่ได้รับเนื่องจากการขายหน่วยลงทุนคืนให้แก่กองทุนรวมไทยเพื่อความยั่งยืนมารวมคํานวณภาษีเงินได้บุคคลธรรมดา เฉพาะกรณีที่เงินหรือผลประโยชน์ดังกล่าวคํานวณมาจากค่าซื้อหน่วยลงทุนที่ได้รับสิทธิตามข้อ 1 และผู้มีเงินได้ถือหน่วยลงทุนมาแล้วไม่น้อยกว่า 8 ปีนับตั้งแต่วันที่ซื้อหน่วยลงทุน แต่ไม่รวมถึงกรณีทุพพลภาพหรือตาย”
มาตรการภาษีนี้จะช่วยให้การลงทุนระยะยาวในตลาดทุนไทยเพิ่มขึ้น อันจะทําให้เสถียรภาพของตลาดทุนไทยเพิ่มขึ้น และจะทําให้ผู้มีเงินได้มีทางเลือกในการออมและการลงทุนระยะยาวเพิ่มขึ้นอีกด้วย ทั้งยังจะทําให้การลงทุนในกิจการที่คํานึงถึง ESG เพิ่มขึ้นอย่างมีนัยสําคัญ และกิจการของไทยที่ให้ความสําคัญแก่ ESG เพิ่มขึ้นอย่างมีนัยสําคัญตามไปด้วย อันจะมีส่วนช่วยให้ประเทศไทยบรรลุเป้าหมายการพัฒนาที่ยั่งยืน (Sustainable Development Goals หรือ SDGs) ของสหประชาชาติ รวมทั้งเป้าหมายความเป็นกลางทางคาร์บอน (Carbon Neutrality) และเป้าหมายการปล่อยก๊าซเรือนกระจกสุทธิเป็นศูนย์ (Net Zero)”
หากมีข้อสงสัย สอบถามรายละเอียดได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-“ดีอี” ประสาน กสทช. จัดระเบียบซิมการ์ด ครอง 5 หมายเลข ต้องลงทะเบียน
วันพุธที่ 22 พฤศจิกายน 2566
“ดีอี” ประสาน กสทช. จัดระเบียบซิมการ์ด ครอง 5 หมายเลข ต้องลงทะเบียน
“ดีอี” ประสาน กสทช. จัดระเบียบซิมการ์ด ครอง 5 หมายเลข ต้องลงทะเบียน
นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวว่า ดีอี มุ่งมั่นในการป้องกันและแก้ไขปัญหาอาชญากรรมออนไลน์ เพื่อปิดทางมิจฉาชีพหลอกลวงประชาชน จึงประสานไปยัง กสทช. ให้เร่งรัดดําเนินการออกประกาศเพื่อบังคับให้ผู้ครอบครองหมายเลขโทรศัพท์มือถือหรือซิมการ์ด ตั้งแต่5เลขหมายขึ้นไป ต้องมาลงทะเบียนแจ้งการครอบครองกับผู้ให้บริการ เพื่อเป็นการแก้ไขปัญหาเรื่องการนําซิมการ์ดไปใช้ก่ออาชญากรรมออนไลน์ต่างๆ โดยข้อมูล ณ วันที่30กันยายน2566มีผู้ครอบครองเลขหมายโทรศัพท์มือถือหรือซิมการ์ดตั้งแต่6-100เลขหมาย จํานวนมากถึง286,148ราย และมีผู้ครอบครองเลขหมายโทรศัพท์มือถือหรือซิมการ์ดตั้งแต่101เลขหมายขึ้นไปถึง7,664ราย
จากสถิติการติดตามจับกุมผู้กระทําความผิดคดีเกี่ยวกับอาชญากรรมทางเทคโนโลยี ตั้งแต่วันที่1มกราคม –31ตุลาคม2566พบว่ามีมากถึง25,696คดี โดยเจ้าหน้าที่สามารถจับกุมผู้กระทําความผิดได้มากถึง25,234ราย ขณะเดียวกันการติดตามจับกุมผู้กระทําความผิดตาม พ.ร.ก.มาตรการป้องกันและปราบปรามอาชญากรรมทางเทคโนโลยี พ.ศ.2566ตั้งแต่วันที่17มีนาคม –31ตุลาคม2566มีมากถึง679คดี โดยเจ้าหน้าที่สามารถจับกุมผู้กระทําความผิดได้ถึง 668 ราย และส่วนใหญ่มีการใช้ซิมการ์ดโทรศัพท์เป็นเครื่องมือสําคัญในการก่อคดี
“กระทรวงดิจิทัลฯ มุ่งป้องกันและแก้ไขปัญหาอาชญากรรมออนไลน์ในทุกมิติ เพื่อปิดทางมิจฉาชีพและผู้ไม่หวังดีหลอกลวงประชาชน จึงประสานไปยัง กสทช. ให้เร่งรัดดําเนินการเรื่องการลงทะเบียนเลขหมายโทรศัพท์มือถือแจ้งการครอบครองกับผู้ให้บริการให้มีความชัดเจน เพื่อแยกซิมการ์ดที่ถูกใช้เพื่อก่ออาชญากรรมออนไลน์ของกลุ่มมิจฉาชีพออกจากการใช้งานซิมการ์ดปกติของพี่น้องประชาชน และหากพบการครอบครองจํานวนมากผิดปกติ จะต้องประสานไปยังเจ้าหน้าที่ที่เกี่ยวข้องให้ดําเนินการตรวจสอบโดยทันที” รัฐมนตรีดีอี กล่าว
____________________________
รัฐบาลไทย-ข่าวทำเนียบรัฐบาล-ปลัดณัฐพล ย้ำ สอจ.ภาคใต้เฝ้าระวังสถานการณ์น้ำท่วม พร้อมหารือการเตรียมการการประชุม ครม. นอกสถานที่ อีสานบน1
วันพุธที่ 22 พฤศจิกายน 2566
22/11/2566
ปลัดณัฐพล ย้ํา สอจ.ภาคใต้เฝ้าระวังสถานการณ์น้ําท่วม พร้อมหารือการเตรียมการการประชุม ครม. นอกสถานที่ อีสานบน1
ปลัดณัฐพล ย้ํา สอจ.ภาคใต้เฝ้าระวังสถานการณ์น้ําท่วม พร้อมหารือการเตรียมการการประชุม ครม. นอกสถานที่ อีสานบน1
วันที่ 20 พฤศจิกายน 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมหารือเตรียมการเฝ้าระวังสถานการณ์น้ําท่วมในพื้นที่ภาคใต้ และเตรียมการลงพื้นที่ตรวจราชการของ อก. ก่อนการประชุมคณะรัฐมนตรี (ครม.) อย่างเป็นทางการนอกสถานที่ ครั้งที่ 1/2566 โดยมี นางสาวณัฏฐิญา เนตยสุภา รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม นายศุภกิจ บุญศิริ รองอธิบดีกรมโรงงานอุตสาหกรรม รักษาการในตําแหน่ง ผู้ตรวจราชการกระทรวงอุตสาหกรรม นายเอกนิติ รมยานนท์ รองเลขาธิการสํานักงานมาตรฐานผลิตภัณฑ์อุตสาหกรรม และคณะผู้บริหารกระทรวงอุตสาหกรรม ร่วมด้วย ณ ห้องประชุมชุณหะวัณ อาคารสํานักงานปลัดกระทรวงอุตสาหกรรม และผ่านทางระบบ Zoom Meeting
โดยปลัดกระทรวงอุตสาหกรรม ได้สั่งการให้สํานักงานอุตสาหกรรมจังหวัดในพื้นที่ภาคใต้ เฝ้าระวังสถานการณ์น้ําท่วมที่เกิดจากฝนตกอย่างต่อเนื่องในขณะนี้ และหาแนวทางป้องกันที่เหมาะสมกับในแต่ละพื้นที่ และสั่งการให้ส่งมอบ “ถุงยิ้มพิมพ์ใจ MIND ไม่ทิ้งกัน” ไปยังจังหวัดที่มีความต้องการ
หลังจากนั้นปลัดกระทรวงอุตสาหกรรมได้หารือเพื่อเตรียมการลงพื้นที่ก่อนการประชุมคณะรัฐมนตรี (ครม.) อย่างเป็นทางการนอกสถานที่ ครั้งที่ 1/2566 ในพื้นที่ภาคตะวันออกเฉียงเหนือตอนบน 1 โดยให้ทุกหน่วยงานมีการบูรณาการร่วมกัน เพื่อให้การวางแผนการตรวจราชการและการเดินทางของคณะให้เป็นไปด้วยความเรียบร้อย พร้อมทั้งสั่งการให้สํานักงานอุตสาหกรรมจังหวัดอุดรธานี และจังหวัดหนองบัวลําภู จัดเตรียมข้อมูลประเด็นสําคัญที่รัฐบาลให้ความสนใจ รวมทั้งข้อเสนอจากภาคเอกชนในพื้นที่ต่าง ๆ​ และดูแลอํานวยความสะดวกในพื้นที่